**TÁMOP 5.6.3-12/1-2012-0001**

**„**A fogvatartottak többszakaszos, társadalmi és munkaerő-piaci reintegrációja és az intenzív utógondozás modellje”

Operatív Program: Társadalmi Megújulás Operatív Program
A projekt bv. szervezet közvetlenül érintő teljes költségvetése: 785 000 000- Ft
Irányító hatóság: [Humán Erőforrás Programok Irányító Hatósága](http://www.nfu.hu/hepih)
Közreműködő szervezet: [ESZA Társadalmi Szolgáltató Nonprofit Kft.](http://www.esza.hu/)
Projektgazda: [Belügyminisztérium](http://bm.gov.hu)

A projekt megvalósítói:

A Belügyminisztérium, a Büntetés-végrehajtás Országos Parancsnoksága, a Nemzeti Munkaügyi Hivatal valamint a Közigazgatási és Igazságügyi Hivatal alkotta konzorcium.

A projekt leírása

A **kiemelt projekt célja** az ország valamennyi büntetés-végrehajtási intézetét érintően a jogerősen kiszabott szabadságvesztés büntetést töltő elítéltek, az előzetes letartóztatás alatt álló személyek, valamint a kényszergyógykezeltek társadalmi és munkaerő-piaci reintegrációjának elősegítése. Valamint az elkövetők bűnismétlési kockázatának csökkentése érdekében reintegrációs program megvalósítása, amely egyrészt fókuszál a célcsoport fejlesztésére (személyiség- és kompetenciafejlesztő, valamint képzési és utógondozási programokon keresztül), másrészt a modell befogadására alkalmas környezet megteremtésére, a célcsoporttal dolgozó szakemberek felkészítésére.

A cél olyan, több szervezet összehangolt együttműködésén alapuló reintegrációt segítő szolgáltatási rendszer kialakítása, amely országosan egységes, akár a teljes fogvatartotti populáció által igénybe vehető, egyénileg differenciált fejlesztésekre ad lehetőséget, hozzájárulva ezzel a bűnismétlés és a társadalmi kirekesztődés mértékének csökkentéséhez.

- Az esélyegyenlőség biztosítása érdekében egyénre szabottan differenciált, országosan elérhető reintegrációs szolgáltatások megvalósítása különböző típusú fogvatartottak számára (előzetes letartóztatottak, jogerős elítéltek, nők, férfiak, fiatalkorú és felnőtt fogvatartottak). (1. részcél.)

- A fogvatartotti célcsoporttal foglakozó szakemberek felkészítése az országosan egységes alapelvek mentén megvalósítható reintegrációt segítő szolgáltatások biztosítására annak érdekében, hogy egységes és korszerű ismeretekkel rendelkezzenek. (2. részcél.)

- Az intenzív utógondozás során a resztoratív szemlélet erősítésével a bűncselekmény által okozott hátrányok csökkentése, a sértett, valamint a megsértett közösség szimbolikus kiengesztelése. (3. részcél.)

- A következő tervezési időszak reintegrációs fejlesztéseinek megalapozása érdekében működési kézikönyv, valamint területi ajánlás kidolgozása. (4. részcél.)

**A kiemelt projekt célcsoportja:** szabadságvesztés büntetésüket töltő és előzetes letartóztatás alatt álló fogvatartottak, kényszergyógykezeltek, reintegrációs tevékenységet megvalósító szakemberek, önkéntesek, sorstárssegítők, a fogvatartottak és szabadultak családtagjai, illetve az adott helyi közösség.

# Fogvatartottaknak nyújtott szolgáltatások

A fogvatartotti reintegrációs szolgáltatásokat helyi szinten a büntetés-végrehajtási intézetekben három szakmai megvalósító biztosítja:

* reintegrációs tanácsadó, a Nemzeti Munkaügyi Hivatal alkalmazottja,
* bv. intézeti projektfelelős, feladata a reintegrációs programnak bv. intézet napi működésébe történő beillesztése, a BvOP alkalmazottja,
* utógondozó koordinátor, feladata a fogvatartott társadalmi reintegrációjának elősegítése, a Közigazgatási és Igazságügyi Hivatal munkatársa.

Szabadulást követően fél évig az utógondozó koordinátor nyújt támogatást a sikeres visszailleszkedés érdekében.

A fogvatartottaknak biztosított **szolgáltatások** **négy egymásra épülő szakaszba rendeződnek**:

***Első szakasz – Fogvatartottak tájékoztatása, toborzása.***

*Célja:* az irányba állítás, a realitással való szembesítés, felkészítés a következő szakaszba való belépésre.

*Tartalma:* a reintegrációs program általános bemutatása, a munkaügyi szolgáltatások, támogatások jelenlegi szabályozása, egyéb támogatási lehetőségek ismertetése, intenzív utógondozói szolgáltatások bemutatása.

*Tevékenység:* tájékoztatás, adatvédelmi nyilatkozat, kérdőív felvétele a tájékoztatáson részt vett fogvatartottakkal, igényfelmérő kérdőív felvétele, egyéni fejlesztési terv aláírása, egyéni és csoportos tájékoztatás.

A tájékoztatáson a reintegrációs tanácsadó, valamint az utógondozó személyének és tevékenységének bemutatása, a felmerülő kérdések megválaszolása, a projekt által nyújtott szolgáltatások bemutatása történik. Az adatvédelmi nyilatkozat kitöltésével és aláírásával járul hozzá a fogvatartott ahhoz, hogy a projektben részt vevő szakmai megvalósítók és konzorciumi partnerek a személyes és különleges adatait kezelhessék. A fogvatartottak családi körülményeinek, a képzettségének, kompetenciáinak felmérése az igényfelmérő kérdőív segítségével történik. Az igényfelmérő kérdőívet a reintegrációs tanácsadók és utógondozó koordinátorok közösen veszik fel a fogvatartottal egyéni foglalkozás keretében, ez az alapja utána a szolgáltatások tervezésének.

Az igényfelmérő kérdőív alapján egyéni és csoportos tájékoztatás a fogvatartottnak a szükségletei, igényelt szolgáltatásai mentén az utógondozó kompetenciájáról. A fogvatartott az egyéni fejlesztési terv aláírásával vállalja az együttműködést a reintegrációs programban.

*Bemenet*: Az első szakaszban a tájékoztatás akár a teljes fogvatartotti állomány részére megvalósulhat. Az a fogvatartott is újra bevonható, aki az előző alkalommal visszautasította az önkéntes részvételt, vagy nem kíván átlépni a projekt következő szakaszába.

*Kimenet*:az első szakasz lezárása annak felmérése, hogy kik motiváltak. A projekt következő szakaszaiba való belépés feltétele az egyéni fejlesztési terv elkészítése a fogvatartottal, amelyben vállalja a programban való részvételt. Amennyiben a fogvatartott saját hibájából nem tesz eleget az egyéni fejlesztési tervben vállalt kötelezettségének, nem folytathatja a programot.

***Második szakasz – A fogvatartottak gyakorlati felkészítése (személyiség-, készség- és képességfejlesztés).***

*Célja:* a reális énkép és önismeret kialakítása a társadalmi normák mentén, felkészítés a társadalmi-, munkaerő-piaci reintegrációra, a következő szakasz tevékenységére.

*Tartalma:* a fogvatartottak szükséglet felmérése, orientáció felmérése, jövőkép kialakítása, az egyéni fejlesztési terv kiegészítése, ez alapján motivációs, önismereti, agressziókezelési, konfliktuskezelési, kommunikációs, életvezetési, valamint a felmért szükséglet alapján egyéb készség- és képességfejlesztő tréningek a fogvatartottak számára, egyéni és csoportos motivációs foglalkozások szervezése, az egyéni fejlesztési terv kiegészítésében foglaltak megvalósítása érdekében intenzív utógondozás egyéni és csoportos módszerekkel: pl. hiányzó iratok pótlása, kapcsolatfelvétel a fogvatartott családjával, szálláslehetőség felkutatásában való segítségnyújtás.

*Egy csoport számára tervezett készségfejlesztő tréningek*

A kialakított csoport tagjai az adott ciklusban (letöltő ház esetén 90 órás, előzetes ház esetén 60 órás) tréningen vagy tréningeken vesznek részt. Egy 30 órás tréning típusa az intézeti tapasztalatok és a fogvatartottak jellemzői alapján változó lehet az alábbiak szerint:

* agressziókezelő,
* kommunikációs,
* konfliktuskezelő,
* önismereti,
* életvezetési,

A felsorolt tréningeket lehet variálni egy-egy cikluson belül, akár úgy is, hogy egy adott csoport számára több egymásra épített konfliktuskezelési tréning, vagy egy önismereti, egy/két agressziókezelési tréning, stb. kerül megtartásra.

A tréningek célja, hogy a fogvatartottaknakképességet és jártasságot szerezzenek önismeret, konfliktuskezelés, döntéshozatal, tervezés, problémamegoldás terén.

A fiatalkorú fogvatartottak – mint kiemelt figyelmet igénylő csoport – részére tervezett készség- és képességfejlesztő tréningek esetében minden bevont intézetben, ahol a jelzett célcsoport tartózkodik, legalább egy életvezetési tréninget kell megszervezni melynek elsődleges témája az egészséges életmód, sportolás szükségessége, dohányzás káros hatásainak ismertetése, egészséges táplálkozás és elsősorban segítségnyújtás a dohányzásról történő leszokáshoz.

A cél, hogy még fiatal korban segítsük a fogvatartottakat a jövőjüket alapjaiban meghatározó egészséges életmód kialakításában, dohányzással kapcsolatos jogszabályok érvényesítését az intézetekben.

Szociális ügyintézés keretében iratpótlás a tréningen résztvevők számára, elsősorban a szakmaképzéshez szükséges iskolai bizonyítványok pótlása, lakhatási lehetőséggel összefüggő segítségnyújtás: (szabadulás utáni elhelyezés, lakhatási támogatások, bérleti jogviszonyok rendezéséhez /jogosultsági kérdésekben való segítségnyújtás, stb.).

Szociális és társadalombiztosítási ellátásokhoz való hozzáférés segítése (pl.: nyugdíj ügyek intézése, intézményi elhelyezés).

Komplex esetkezelés/egyéni tanácsadás: a fogvatartott motivációjának fenntartása érdekében a szükségletfelmérés alapján az utógondozó koordinátor megkezdi az alábbi szolgáltatások nyújtását, elősegíti a reális jövőterv kialakítását.

* Önkéntes és/vagy sorstárssegítő szervezése: főként a természetes támogató hálóval nem rendelkező fogvatartottak esetében fontos, hogy a szabadulás utáni segítségnyújtás megalapozása érdekében már a fogva tartás alatt támogatást kaphasson a fogvatartott, a sorstárssegítő a reális jövőkép kialakításához is hiteles segítséget tud nyújtani.
* Családi kapcsolatok helyreállítása: a fogvatartotti motiváció fenntartásában különösen nagy szerep jut a családi kapcsolatok minőségének, így ez a tevékenység szolgálja leginkább a sikeres programban maradást.
* Egyéb egyéni tanácsadás/tájékoztatás: (pl.: életviteli tanácsadás, tájékoztatás gyámhatósági eljárásról, szabadulás helye szerint elérhető szolgáltatásokról, élelmiszer és ruha adományok beszerzési helyéről, tréning okozta napirend változásból adódó feszültségek oldása, tréningbe kerüléskor és a végén napi rend, aktivitási szint változással járó helyzetre történő felkészítés. stb.).

*A fogvatartotti szükséglet felmérése* a fogvatartott adott állapotának figyelembe vételével, az általa jelzett igények, valamint a büntetés-végrehajtási intézet személyi állományának (nevelő, pszichológus, lelkész, szintes felügyelők, egészségügy munkatársak) javaslata alapján készül el. A javaslatot a reintegrációs tanácsadó, az utógondozó koordinátor és projektfelelős terjeszti elő abefogadási és foglalkoztatási bizottsági ülésen, ahol az egyéni eseteket megvizsgálva közös döntés születik arról, hogy tréningen részt vehet-e a fogvatartott, eltérő fogvatartotti igények esetén milyen tréning típust javasolnak.

A reintegrációs tanácsadók felmérik a fogvatartott orientációját. Az orientáció és szükségletfelmérés során a kapott válaszok alapján a reintegrációs tanácsadó bemutatja azon szakmákat, munkaterületeket, amelyek az ügyfél elvárásainak leginkább megfelelnek.

*A második szakasz lehetséges kimenetele:*

* a fogvatartott a harmadik szakaszba lép (képzés megvalósulása),
* a fogvatartott kivezető, negyedik szakaszba lép,
* a fogvatartott nem folytatja a programot.

***Harmadik szakasz – A fogvatartottak szakképzése.***

*Célja:* szakma elsajátítása, jövőkép erősítése.

*Bemeneti követelmény:* a fogvatartotti szükséglet felmérés alapján a befogadási és foglalkoztatási bizottság pozitív döntése.

*Tartalma:* az egyéni fejlesztési terv kiegészítése, ez alapján az Országos Képzési Jegyzékben szereplő, valamint akkreditált, betanító jellegű elméleti és gyakorlati képzések lebonyolítása. A képzésekhez kapcsolódó szakmai gyakorlat megvalósítása a büntetés-végrehajtási intézeten belül, a motiváció fenntartása érdekében rendszeres motivációs foglalkozások a fogvatartottakkal, az egyéni fejlesztési terv kiegészítésében foglaltak megvalósítása érdekében intenzív utógondozás egyéni és csoportos módszerekkel: pl. hiányzó iratok pótlása, kapcsolatfelvétel a fogvatartott családjával, szálláslehetőség felkutatásában való segítségnyújtás.

Az önkéntesen jelentkező fogvatartottak jövőtervétől, képzettségi szintjétől, valamint a csoporttagok szabadulásának várható időpontjától függően kerül meghatározásra a képzés típusa és hossza.

*Kimenete*: a fogvatartott a negyedik szakaszba lép.

***Negyedik szakasz – Intenzív utógondozás, munkaerő-piaci tanácsadás.***

A negyedik szakasz alapvetően két szempont szerint vizsgálandó:

* 4.a. Kivezető szakasz.
* 4.b. Szabadulás és szabadulás utáni szakasz.

*4.a. Kivezető szakasz*

*Célja:* szabadulásra való felkészítés, motiváció fenntartása.

*Tartalma:* a fogvatartottak egyéni fejlesztési terveinek kiegészítése, munkaerő-piaci és információs szolgáltatás nyújtása, álláskeresési tanácsadás, bizonyos fontosabb kulcsképességek esetleges fejlesztése, álláskeresési technikák oktatása, szabadulásra való felkészítés egyéni és csoportos módszerekkel: pl. hiányzó iratok pótlása, kapcsolatfelvétel a fogvatartott családjával, szálláslehetőség felkutatásában való segítségnyújtás. A sikeres társadalmi reintegráció érdekében hangsúlyosan jelennek meg a resztoratív technikák, különösképpen a jóvátételi programok szervezése, illetve a természetes támogató háló megerősítése, felkészítése a visszafogadásra.

A kivezető szakasz a negyedik szakasz része és a fogvatartott szabadulás utáni beilleszkedésének segítésére fókuszál. Az előzetes letartóztatás alatt álló fogvatartottak esetén, mivel a szabadulás/szabadlábra helyezés időpontja bizonytalan, az egyéni fejlesztési terv elkészítését követően, a szükségletfelmérés alapján a 4. szakaszba való bevonás elkezdődhet. Elsősorban a jogerősen fogvatartottak esetén – mivel a szabadulás időpontja tervezhető –, kísérleti jelleggel megkezdődik a helyi közösség érzékenyítése is. A jogerősen fogvatartottak esetén a negyedik szakasz kezdetéről a szükségletfelmérés alapján az utógondozó koordinátor dönt. A fogvatartottat szükség szerint további szakma-képzésre, valamint társadalmi beilleszkedésre, munkahelyen történő elhelyezkedésre készíti fel.

Szociális ügyintézés keretében iratpótlás: szabadulásra a szabadult rendelkezzen lehetőség szerint a munkavállaláshoz, egészségügyi ellátások igénybe vételéhez szükséges személyes iratokkal, személyi igazolványt elsősorban szabadulás után pótlunk, szabadulás előtt a születési anyakönyvi kivonatot pótoljuk. Felmerülő igény lehet még házassági és válási anyakönyvi kivonat is. Lakhatási lehetőséggel összefüggő segítségnyújtás (szabadulás utáni elhelyezés, lakhatási támogatások, bérleti jogviszonyok rendezéséhez /jogosultsági kérdésekben való segítségnyújtás stb.), szociális és társadalombiztosítási ellátásokhoz való hozzáférés segítése (pl.: nyugdíj ügyek intézése, intézményi elhelyezés).

Komplex esetkezelés/egyéni tanácsadás: a fogvatartott motivációjának fenntartása érdekében a szükségletfelmérés alapján megkezdi/folytatja az alábbi szolgáltatások nyújtását:

* Önkéntes és/vagy sorstárssegítő szervezése: főként a természetes támogató hálóval nem rendelkező fogvatartottak esetében fontos, hogy a szabadulás utáni segítségnyújtás megalapozása érdekében már a fogvatartás alatt támogatást kaphasson a fogvatartott, a sorstárssegítő a reális jövőkép kialakításához is hiteles segítséget tud nyújtani.
* Családi kapcsolatok helyreállítása: a fogvatartotti motiváció fenntartásában különösen nagy szerep jut a családi kapcsolatok minőségének, így ez a tevékenység szolgálja leginkább a sikeres programban maradást.
* Egyéb egyéni tanácsadás/tájékoztatás: (pl.:életviteli, életvezetési tanácsadás, tájékoztatás gyámhatósági eljárásról, szabadulás helye szerint elérhető szolgáltatásokról, élelmiszer és ruha adományok beszerzési helyéről, tréning okozta napirend változásból adódó feszültségek oldása, tréningbe kerüléskor és a végén napi rend, aktivitási szint változással járó helyzetre történő felkészítés.
* Jóvátételi programok előkészítése, szervezése, megvalósítása (IMEI-ben nem valósul meg).
* A hozzátartozók igénye esetén hozzátartozói csoport szervezése.

Csoportfoglalkozások:

* Készség és képességfejlesztő csoportok (életviteli készségek szinten tartása, javítása).
* Resztoratív érzékenyítő csoport (IMEI-ben nem valósul meg): célja, hogy a fogvatartottak körében elősegítse a bűncselekménnyel való szembesülést, és a felelősségvállalást. Helyi közösség érzékenyítése a szabadulásra felkészítés kapcsán egyfelől a resztoratív technikák alkalmazásával és a közösségi szociális munka eszközeivel, másfelől ezt a célt szolgálja a területi műhelymunka megvalósítása is.

*Szakasz lezárása:* szabadulás.

*4. b Szabadulás utáni szakasz*

*Célja:* visszailleszkedés a munka világába és a társadalomba, a motiváció fenntartása.

*Tartalma:* szabadulás utáni intenzív utógondozás, helyreállító technikák (például: családi döntéshozó csoportkonferencia, mediáció) alkalmazása, facilitálás a családi kapcsolatok helyreállítása, illetve a bűncselekménnyel okozott sérelmek jóvátétele, a sértett és a megsértett közösség kiengesztelése érdekében, szabadulás utáni pszichés krízis, poszttraumás tünetegyüttes beazonosítása, adekvát kezelési modelljének kidolgozása, pszichológusok/pszichiáterek közreműködésével.

Szociális ügyintézés keretében iratpótlás: szabadulás után a munkavállaláshoz, egészségügyi ellátások igénybe vételéhez szükséges személyes iratok pótlásának befejezése, személyi igazolvány pótláshoz segítségnyújtás, lakhatási lehetőséggel összefüggő segítségnyújtás: (szabadulás utáni elhelyezés, ingatlanügyek stb.), szociális és társadalombiztosítási ellátásokhoz való hozzáférés segítése (pl.: nyugdíj ügyek intézése, intézményi elhelyezés).

Komplex esetkezelés/egyéni tanácsadás: a szabadult motivációjának fenntartása érdekében a szükségletfelmérés alapján folytatja az alábbi szolgáltatások nyújtását, monitorozza, felülvizsgálja a jövőterv megvalósulását, szükség esetén a szabadulttal módosítja azt.

* Önkéntes és/vagy sorstárssegítő szervezése: főként a természetes támogató hálóval nem rendelkező szabadultak esetében fontos, hogy a szabadulás utáni segítségnyújtás ne legyen hivatali időhöz kötve, illetve a szabadulást követő időszakban akár napi szinten több órás segítséget is kaphassanak hivatalos ügyeik intézéséhez és az álláskereséshez, a szabadulás utáni napi ritmus kialakításához.
* Családi kapcsolatok helyreállítása: a szabadulás a család rendszerében változást hoz, a szerepek megváltoznak, az ehhez való alkalmazkodás érdekében szüksége lehet a családnak a támogatásra.
* Egyéb egyéni tanácsadás/tájékoztatás: (pl.: életviteli, életvezetési tanácsadás, tájékoztatás gyámhatósági eljárásról, szabadulás helye szerint elérhető szolgáltatásokról, élelmiszer és ruha adományok beszerzési helyéről, tréning okozta napirend változásból adódó feszültségek oldása, tréningbe kerüléskor és a végén napi rend, aktivitási szint változással járó helyzetre történő felkészítés. stb.).
* Jóvátételi programok előkészítése, szervezése, megvalósítása (IMEI-ben nem).
* Önsegítő csoport facilitálása: a szabadultak körében sorstárssegítő bevonásával a szükségletfelmérés alapján az önsegítő aktivitás facilitálása.
* Pszichológiai segítségnyújtás elősegítése: a szabadulással járó pszichés tünetegyüttes jelenléte esetén az utógondozó koordinátor támogatja a szabadult kapcsolatfelvételét a projekt keretében rendelkezésre álló pszichológussal.

A szabadulók egy elég speciális pszichés állapotba kerülnek szabadulásuk után, aminek a létezéséről nem tudnak, és nincs is senki, aki erre felkészítené őket, vagy elmagyarázná nekik azt, hogy ez egy speciális élethelyzet, amiben jól körülírható krízissel kell szembenézniük, tudatosítani kell a szabadulttal a speciális élethelyzetével kapcsolatos krízishelyzetről, illetve segítséget kell adni számára a feldolgozásban. A szorongásról sokan szégyellnek beszélni, sokan meg sem tudják fogalmazni azt, ugyanakkor a megszüntetésére mindannyian törekszenek. A traumakutatás során ugyan a pszichológusok leírták ezt a szindrómát, ám ennek összekötése a büntetés-végrehajtási intézetből való szabadulással, mint specifikus területtel, eddig elmaradt.

E problémával való foglalkozás nem pusztán társadalmilag fontos kérdés, de a reintegráció kapcsán többszörös költségmegtakarításra alkalmas. Ezek közül kiemelendő egyrészt, hogy a módszer kidolgozása és alkalmazása jelentősen csökkenti a bűnismétlés előfordulását, mintegy preventív jelleggel, ami megjelenik a büntetőeljárási, illetve a büntetés-végrehajtási költségekben. Másrészt a helyes diagnózissal csökkenthető a pszichiátriai gyógyszerek fogyasztása, harmadrészt növeli az eddig meglévő és működő reintegrációs törekvések hatékonyságát, akár különböző programok, akár a pártfogó felügyelet vonatkozásában.

A rendelkezésre álló mintán végzendő kérdőíves vizsgálattal történik a tünetek és a tünetcsoport elkülönítése és az adekvát terápia kimunkálása.

*Szakasz lezárása:* a szabadult sikeres beilleszkedése.

Szabadulás után 6 hónappal megtörténik a monitoring az utógondozó koordinátor által, aki ennek eredményéről tájékoztatja a projektfelelőst és a reintegrációs tanácsadót esetmegbeszélés keretében.

Az egyes szakaszokban a fogvatartottnak nyújtandó egyes szolgáltatások meghatározásánál a feltárt szükséglet az irányadó.

A fogvatartottaknak nyújtott szolgáltatási kialakításban alapvető célunk, hogy minél nagyobb létszámú fogvatartotti populáció számára adjuk meg a belépés lehetőségét a programba, és szükségletek, illetve az egyén változtatásra irányuló motivációja függvényében kapjon lehetőséget a készségfejlesztésben, szakmatanulásban való részvételre. A program felépítése biztosítja azt, hogy – amennyiben a bevont célcsoporttag motivációja, illetve a szükségletfelmérés eredménye nem teszi lehetővé a készségfejlesztésbe, szakmatanulásba való belépést – lehetőséget kapjon a kivezető szakasz szolgáltatásaiban való részvételre. Ennek megfelelően a program a bevont célcsoporttagok létszámát tekintve „homokóra” formát kap, mivel az első és a 4. szakasz szolgáltatásaiban részesülők vannak a legnagyobb létszámban a képzésben résztvevők pedig a legkevesebben.

A TÁMOP 5.6.2 projekt tapasztalatait hasznosítva az új program innovatív eleme a speciális csoportokban elhelyezett fogvatartottak továbbá az Igazságügyi Megfigyelő és Elmegyógyító Intézetben ellátott kényszergyógykezeltek bevonása. A bv. szervezet szakmai feladatainak ellátása mellett célként fogalmazható meg, hogy olyan szolgáltatási rendszert lehessen kialakítani, ami segíti a hátrányos helyzetben lévők társadalmi visszailleszkedését. Célzott készség- és képességfejlesztéssel, szakmaképzésekkel, csoportos és egyéni foglalkozásokkal kell a speciális csoportok tagjait ellátni.

A TÁMOP 5.6.3 projekt szakmai feladatainak meghatározásánál kiemelt cél, hogy a sikeresen megvalósított TÁMOP 5.6.2 projekt elemei beépítésre kerüljenek úgy, hogy a korábban felmerülő nehézségek korrigálása megtörténjen, a projekt jobban illeszkedjen a büntetés-végrehajtási intézetek szakmai feladataihoz.

# Kutatás

# Projektértékelő kutatás

# A kutatás célja

A projektértékelő kutatás keretében egyrészt a TÁMOP 5.6.3 kiemelt projekt megvalósításának, rövid távú eredményeinek, hatásainak értékelése, valamint a TÁMOP 5.6.2 kiemelt projekt keretében szolgáltatást igénybe vevő célcsoport tagok utánkövetése valósul meg. A kutatás célja a TÁMOP 5.6.3. országos projekt tekintetében annak vizsgálata, hogy mennyire sikerül a terveknek megfelelően megvalósítani az egyes tevékenységeket, milyen nem várt problémákkal kell a megvalósítás során szembenézni, illetve melyek a rövidtávon is megmutatkozó hatások, eredmények és mennyire elégedettek a fejlesztésekkel az elért célcsoportok.

A projektértékelő kutatás a következő főbb elemekből tevődik össze:

# A TÁMOP 5.6.2. projekt utánkövetéses vizsgálata

***a, Felmérés a TÁMOP 5.6.2. projekt célcsoportja körében.***

A TÁMOP 5.6.2 projektben résztvevő (illetve, ha a kutatási terv előírja/meghatározza kontroll-csoportként nem résztvevő) – és az utánkövetéses vizsgálat interjús/kérdőíves elemében való részvételt vállaló – fogvatartottak illetve már szabadult, volt fogvatartottak meghatározott mintáján kérdőíves és/vagy interjús felmérés lefolytatása a TÁMOP 5.6.2 projekt befejezését követő - a kutatási terv által meghatározott - időpontban.

***b, A TÁMOP 5.6.2. projekt eredményessége szempontjából – a jelen illetve TÁMOP 5.6.2. projekten kívül rendelkezésre álló – releváns adatok összegyűjtése és elemzése.***

A TÁMOP 5.6.2. projekt eredményességének értékeléséhez felhasználható adatok feltérképezése, összegyűjtése illetve megkérése az adat gazdájától, és – amennyiben adatvédelmi szempontból illetve technikailag megoldható - a TÁMOP 5.6.2. projekt során létrehozott adatbázishoz kapcsolása, majd elemzése.

# A TÁMOP 5.6.3. projekt értékelő vizsgálata

***a, A projekt során született dokumentumok, adatok elemzése.***

A TÁMOP 5.6.3 projekt működése során nagyon sok olyan dokumentum születik, illetve adat keletkezik, melyek elemzése nagyon sok értékes információval szolgál a projekt megvalósulásának konkrét lépéseiről, a tervezetthez képest eszközölt menet közbeni változásokról, a szolgáltatásokat igénybe vevő célcsoport összetételéről.

***b, Felmérés a célcsoport körében.***

A projekt rövid távú eredményességének illetve hatásainak méréséhez/vizsgálatához elengedhetetlen a program szolgáltatásait igénybe vevő célcsoportok megkérdezése (ezenkívül természetesen további adalékokkal szolgálhat a projekt megvalósításának folyamatáról is). A kutatás során elsősorban a fogvatartottak illetve a szakemberek megkérdezését tervezzük, de a kutatási munkacsoport megfontolja, hogy opcionális jelleggel a fogvatartottak és szabadultak családtagjai, illetve a helyi közösség körére is kiterjeszti a kutatást.

***c, A TÁMOP 5.6.3. projekt eredményessége szempontjából – a jelen illetve TÁMOP 5.6.2. projekten kívül rendelkezésre álló – releváns adatok összegyűjtése és elemzése.***

A TÁMOP 5.6.3. projekt eredményességének értékeléséhez felhasználható adatok feltérképezése, összegyűjtése illetve megkérése az adat gazdájától, és – amennyiben adatvédelmi szempontból illetve technikailag megoldható – a TÁMOP 5.6.2. projekt során kialakított, majd a TÁMOP 5.6.3. projekt értékelő kutatási adataival bővített adatbázishoz kapcsolása, majd elemzése.

***d, A TÁMOP 5.6.3. projekt hosszú távú hatásait, eredményeit értékelő vizsgálatra kutatási javaslat készítése.***

Bár a jelen projekt keretein belül a hosszú távú hatások nem mérhetőek, érdemes feltérképezni, hogy ezek milyen eszközökkel, módszerekkel vizsgálhatók a későbbiekben.

# A büntetés-végrehajtási intézetek személyi állományának vizsgálata

# A kutatás célja, vizsgálandó kérdések

A kutatás célja a büntetés-végrehajtási intézetek személyi állományának (a fogvatartottakkal közvetlenül érintkező állománytagok) általános attitűd, motivációs, egyes szakmai csoportok (nevelő, körlet-főfelügyelő, körlet felügyelő, biztonsági felügyelő) együttműködésének, egymás közötti kommunikáció hatékonyságának, kollegiális viszonyának, valamint a fogvatartottakkal kapcsolatos percepció, kommunikációs eszközök, motivációs, mozgósítási technikák és az intézményi struktúrában elfoglalt helyének vizsgálata.

A személyi állomány hozzáállása, a közvetített normák hitelessége, a Bv. által közvetített normákkal szembeni attitűdök vagy az állomány szociológiai jellemzői mellett a Bv***.*** belső szervezeti sajátosságai is meghatározó szempontot jelentenek a feladatellátás sikerében. A személyi állomány tagjainak egységes hozzáállása a fogvatartottakkal való napi munkája során kiemelt jelentőségű a fogvatartottak és reintegrációjában.

A projekt előkészítésével kapcsolatos további információk:

<http://www.nfu.hu/doc/3653>